pythainlp/thaigov-v2-corpus-22032023 huggingface dataset:
วันศุกร์ที่ 28 สิงหาคม 2563
‘ปลัดแรงงาน’ เปิดอบรมพัฒนาศักยภาพบุคลากร เพิ่มประสิทธิภาพการทำงาน 'ขับเคลื่อนนโยบาย ก.แรงงาน สู่เป้าหมายที่วางไว้อย่างยั่งยืน'
ปลัดกระทรวงแรงงาน เปิดการอบรมตามโครงการพัฒนาศักยภาพบุคลากร เพิ่มประสิทธิภาพในการทำงาน ประจำปีงบประมาณ พ.ศ. 2563 ขับเคลื่อนนโยบาย นำพากระทรวงแรงงานไปสู่เป้าหมายที่วางไว้ได้อย่างยั่งยืน
วันนี้ (28 ส.ค. 63) เวลา 13.30 น. นายสุทธิ สุโกศล ปลัดกระทรวงแรงงาน เป็นประธานกล่าวในพิธีเปิดการอบรมตามโครงการพัฒนาศักยภาพบุคลากร เพื่อเพิ่มประสิทธิภาพในการทำงาน ประจำปีงบประมาณ พ.ศ. 2563 ห้องประชุมประสงค์ รณะนันทน์ ชั้น 5 อาคารกระทรวงแรงงาน โดย นายสุทธิ กล่าวว่า “สำนักประสานความร่วมมือระหว่างประเทศ เป็นหน่วยงานหลักทางด้านต่างประเทศที่มีความสำคัญต่อกระทรวงแรงงาน ภายใต้บทบาทของนโยบายความร่วมมือและข้อตกลงระหว่างประเทศในด้านแรงงาน การประชุมเจรจาระหว่างประเทศ การติดตามสิทธิประโยชน์ให้ความช่วยเหลือแก่แรงงานที่ไปทำงานในต่างประเทศ รวมถึงการขยายตลาดแรงงานไทยในต่างประเทศ ซึ่งบทบาทเหล่านี้ มีความสำคัญหลายประการด้วยกัน เช่น ทำให้ประเทศไทยเป็นประเทศที่สามารถธำรงความเป็นรัฐอย่างมีเกียรติ ประเทศไทยได้รับการยอมรับจากประเทศต่างๆ และมีความสัมพันธ์ระหว่างประเทศที่ดี ซึ่งจะส่งผลดีต่อระบบเศรษฐกิจ การค้า การลงทุน และ แรงงานไทยที่ไปทำงานต่างประเทศได้รับการช่วยเหลือ
ทั้งนี้ สำนักประสานความร่วมมือระหว่างประเทศ มีภารกิจหน้าที่เกี่ยวข้องกับหลายหน่วยงานที่ปฏิบัติงานด้านต่างประเทศ จึงมีความจำเป็นที่ต้องติดต่อประสานงานและขอความร่วมมือจากกรม และสำนักงานประกันสังคม รวมถึงหน่วยงานภายนอก องค์กรระหว่างประเทศ และภาคประชาสังคมต่างๆ ซึ่งวันนี้เป็นโอกาสดีที่สำนักประสานความร่วมมือระหว่างประเทศได้จัดอบรมตามโครงการพัฒนาศักยภาพบุคลากร เพื่อเพิ่มประสิทธิภาพในการทำงาน ประจำปี 2563 ขึ้นมา และทุกหน่วยงานในสังกัดกระทรวงแรงงานได้ส่งนักวิเทศสัมพันธ์เข้ามาร่วมอบรมด้วย รวมถึงที่ปรึกษา (ฝ่ายแรงงาน) ที่ได้รับการแต่งตั้งใหม่และจะเดินทางไปประจำการในต่างประเทศ เข้าร่วมการอบรม ซึ่งจะส่งผลให้เกิดความร่วมมือระหว่างกันภายในหน่วยงานในสังกัดกระทรวงแรงงานที่ดียิ่งขึ้น นอกเหนือจากความรู้ทางวิชาการจากวิทยากร”
“การอบรมครั้งนี้ ผมเห็นว่ามีหัวข้อที่น่าสนใจและเป็นประโยชน์แก่บุคลากรหลายหัวข้อ เช่น หัวข้อพี่สอนน้องเพื่อการทำงานเป็นทีมเพื่อมุ่งผลสัมฤทธิ์ ระเบียบพิธีการทางการทูตในช่วงโควิด-19 ยุทธศาสตร์ชาติ ทฤษฎีการพัฒนาองค์กร รวมถึงการเพิ่มเติมทักษะด้านภาษาอังกฤษ ซึ่งจะเป็นการพัฒนาบุคลากรของกระทรวงแรงงานให้มีความรู้ความเข้าใจในการทำงาน โดยคาดว่าการอบรมครั้งนี้จะช่วยส่งเสริมให้ผู้เข้าร่วมอบรมทุกคนมีศักยภาพที่สูงขึ้น ซึ่งจะเป็นปัจจัยสำคัญต่อการขับเคลื่อนนโยบาย เพื่อนำพากระทรวงแรงงานไปสู่เป้าหมายที่วางเอาไว้ได้อย่างยั่งยืนต่อไป” นายสุทธิ กล่าวในท้ายที่สุด
+++++++++++++++++++
กองเผยแพร่และประชาสัมพันธ์
28 สิงหาคม 2563
วันพุธที่ 9 กันยายน 2563
กระทรวงวัฒนธรรม โดยกรมส่งเสริมวัฒนธรรม ร่วมกับ บริษัท เน็คซ์ทูบี จำกัด จัดโครงการ "วิถีไทยในยุคดิจิทัล” การท่องเที่ยวเชิงวัฒนธรรมด้วยนวัตกรรมดิจิทัล
กระทรวงวัฒนธรรม โดยกรมส่งเสริมวัฒนธรรม ร่วมกับ บริษัท เน็คซ์ทูบี จำกัด จัดโครงการ "วิถีไทยในยุคดิจิทัล” การท่องเที่ยวเชิงวัฒนธรรมด้วยนวัตกรรมดิจิทัล และร่วมเปิดตัว แอปพลิเคชั่น TreasureTrip บนระบบปฏิบัติการ ios และ android
เมื่อวันพฤหัสบดีที่ ๓ กันยายน พ.ศ.๒๕๖๓ เวลา ๑๐.๐๐ - ๑๑.๐๐ น. ณ บริเวณโถงภายในสถานีรถไฟฟ้าMRTสนามไชย กรุงเทพมหานครนายอิทธิพล คุณปลื้ม รัฐมนตรีว่าการกระทรวงวัฒนธรรมเปิดเผยว่า การจัดโครงการ "วิถีไทยในยุคดิจิทัล”การท่องเที่ยวเชิงวัฒนธรรมด้วยนวัตกรรมดิจิทัล ซึ่งเป็นโครงการที่ส่งเสริมภาคประชาชนให้เป็นกลไกลในการขับเคลื่อนงานด้านวัฒนธรรมตลอดจนส่งเสริมค่านิยม ๑๒ ประการ ในการรักษาวัฒนธรรมประเพณีไทย อันงดงาม และประชาชนได้ใช้ประโยชน์ โดยสามารถดาวน์โหลดแอปพลิเคชั่นTreasure Tripในการท่องเที่ยวเชิงวัฒนธรรมด้วยนวัตกรรมดิจิทัลตามแนวรถไฟฟ้า (MRT) และBTSในสถานที่ต่างๆ เช่น ด้านประวัติศาสตร์ แหล่งเรียนรู้ พิพิธภัณฑ์ บ้านศิลปิน วัด ร้านอาหาร และสถานที่อื่น ๆ ที่มีทั้งของน่ากิน น่าชม และน่าเที่ยว เป็นต้น ที่จะยกระดับทุนทางวัฒนธรรมด้วยนวัตกรรมดิจิตอลให้เป็นฐานข้อมูลออนไลน์ด้านการท่องเที่ยวเชิงวัฒนธรรมบนระบบแพลตฟอร์มออนไลน์ (ios / android /website)และเพื่อให้เกิดการยกระดับ พัฒนา ต่อยอดองค์ความรู้ด้านวัฒนธรรมไทยและผู้ประกอบการไทยไปสู่สังคมดิจิทัล เพื่อให้สามารถเผยแพร่วัฒนธรรมไปสู่สากลได้อย่างยั่งยืน ต่อไป
ในการนี้รัฐมนตรีว่าการกระทรวงวัฒนธรรมพร้อมด้วยนายปรเมศวร์ งามพิเชษฐ์ผู้ช่วยรัฐมนตรีประจํากระทรวงวัฒนธรรมนายชาย นครชัยอธิบดีกรมส่งเสริมวัฒนธรรมนายถนอม รัตนเศรษฐผู้ช่วยผู้ว่าการรถไฟฟ้าขนส่งมวลชนแห่งประเทศไทยผู้แทนบริษัททางด่วนและรถไฟฟ้ากรุงเทพจํากัด (มหาชน) และนายราเมศ พรหมเย็นผู้อํานวยการสถาบันพิพิธภัณฑ์การเรียนรู้แห่งชาติดร.สมบัติ กิจจาลักษณ์กรรมการผู้จัดการ บริษัท ทางด่วนและรถไฟฟ้ากรุงเทพ จำกัด (มหาชน)BEMและคณะผู้บริหาร ได้ร่วมกิจกรรมเยี่ยมชมสถานที่ ท่องเที่ยวทางวัฒนธรรมบริเวณใกล้สถานีรถไฟฟ้าสนามไชย โดยใช้แอปพลิเคชั่นTreasure Tripจำนวน ๗ สถานที่ ดังนี้ ๑. สถาบันพิพิธภัณฑ์การเรียนรู้แห่งชาติ (มิวเซียมสยาม) ๒.ท่าเรือริว่า อรุณ และโรงแรมริว่า อรุณ ๓. โรงเรียนแพทยแผนโบราณวัดพระเชตุพนวิมลมังคาราม (วัดโพธิ์) ๔.A PINK RABBIT+Bob๕.Siam Exotique๖.HORSELEGMARKING๗. วัดพระเชตุพนวิมลมังคาราม ราชวรมหาวิหาร
โอกาสนี้สวธ.ขอเชิญชวนทุกท่านมาร่วมเดินทางท่องเที่ยวเชิงวัฒนธรรมไปพร้อมกันด้วยแอปพลิเคชั่น "TreasureTrip”ด้วยการดาวน์โหลด แอปพลิเคชั่นTreasure Tripได้ฟรีทั้งในระบบ ปฏิบัติการiosและระบบปฏิบัติการAndroidและร่วมกิจกรรม"Treasure Hunter Season1”เพื่อลุ้นรับรางวัลแพคเกจที่พักโรงแรม ๕ ดาวสุดหรูใจกลางเมือง รวมมูลค่ากว่า ๑๐,๐๐๐ บาทผู้ที่สนใจสมัครเข้าร่วมโครงการได้ที่facebook.com/thaitreasuretrip,อินสตราแกรมtreasuretrip,ทวิตเตอร์@treasure_tripและไลน์@treasuretripหรือติดตามข่าวสารได้ทางเว็บไซต์www.culture.go.th,เฟซบุ๊กกรมส่งเสริมวัฒนธรรมLine @วัฒนธรรม
วันจันทร์ที่ 14 กันยายน 2563
​ นรม. ย้ำความจำเป็นในการจัดทำแผนงานและกระบวนการการใช้จ่ายงบประมาณในส่วนของภาครัฐเพื่อให้ถึงมือประชาชนให้เร็วที่สุดและมากที่สุด
​นรม. ย้ำความจำเป็นในการจัดทำแผนงานและกระบวนการการใช้จ่ายงบประมาณในส่วนของภาครัฐเพื่อให้ถึงมือประชาชนให้เร็วที่สุดและมากที่สุด หวังสร้างความเท่าเทียมทางโอกาสและความเป็นธรรมทางกฎหมาย
วันนี้ (14 กันยายน 2563) เวลา 13.30 น. ณ ตึกสันติไมตรี (หลังใน) ทำเนียบรัฐบาล พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีมอบรางวัล “รางวัลองค์กรที่มีความเป็นเลิศในการบริหารจัดการด้านการเงินการคลัง” ประจำปีงบประมาณ พ.ศ. 2562 เพื่อมอบรางวัลแก่ 20 หน่วยงาน ที่มีความเป็นเลิศในการบริหารจัดการด้านการเงินการคลัง ยกย่องและเชิดชูเกียรติเพื่อเป็นต้นแบบให้หน่วยงานอื่นต่อไป โดยมีนายสันติ พร้อมพัฒน์ รัฐมนตรีช่วยว่าการกระทรวงการคลัง นายดิสทัต โหตระกิตย์ เลขาธิการนายกรัฐมนตรี นายอนุชา บูรพชัยศรี โฆษกประจำสำนักนายกรัฐมนตรี นางสาวไตรศุลี ไตรสรณกุล รองโฆษกประจำสำนักนายกรัฐมนตรี นายภูมิศักดิ์ อรัญญาเกษมสุข อธิบดีกรมบัญชีกลาง คณะผู้บริหารหน่วยงานที่ได้รับรางวัลเข้าร่วม
โอกาสนี้ นายกรัฐมนตรีกล่าวแสดงความยินดีกับทุกหน่วยงานที่ได้รับรางวัลความตอนหนึ่งว่า รางวัลการบริหารจัดการด้านการเงินการคลัง ถือเป็นรางวัลที่สร้างความภาคภูมิใจให้แก่ผู้ปฏิบัติงาน และสะท้อนถึงความมีประสิทธิภาพของหน่วยงาน ด้วย ทั้งนี้ กรมบัญชีกลางเป็นหน่วยงานที่มีความสำคัญในการบริหารจัดการการเงินการคลัง ตั้งแต่การจัดทำแผนงานและกระบวนการการใช้จ่ายงบประมาณในส่วนของภาครัฐที่มีความจำเป็นเพื่อให้ถึงมือประชาชนให้เร็วที่สุด ด้วยความสะดวก รวดเร็ว ถูกต้อง โปร่งใส ตรวจสอบได้ และถูกต้องตามกฎหมาย นายกรัฐมนตรียังย้ำว่า การเบิกจ่ายเป็นสิ่งสำคัญ ฉะนั้นกรมบัญชีกลางมีหน้าที่ในการทำงานคู่ขนาน แผนงบประมาณค่าใช้จ่ายประจำปีงบประมาณ 63 -64 ก็มีอยู่แล้ว แต่จะทำอย่างไรให้มีการจ่ายเงินเร็วขึ้น อาทิ เมื่อคณะรัฐมนตรีได้มีการอนุมัติแล้ว ก็ต้องหามาตรการที่เหมาะสมและทำงานคู่ขนานไปกับหน่วยจ่ายงบประมาณ แต่ต้องถูกกฎหมายทั้งหมด เพื่อสร้างความคุ้มค่าให้กับประชาชน
เนื่องจากปัจจุบันมีการเข้าถึงเทคโนโลยีที่ทันสมัย แอพพลิเคชันต่าง ๆ รวมทั้งการใช้ Big Data เป็นฐานข้อมูลเป็นสิ่งสำคัญที่สุด รัฐบาลมีมาตรการต่างๆ เพื่อช่วยเหลือประชาชนที่ยังเข้าไม่ถึงเทคโนโลยีเหล่านี้ ทั้งการพัฒนาระบบการจ่ายเงินตรงให้กับประชาชน เป็นต้น ทั้งนี้ ประเทศไทยจะก้าวหน้าอย่างมั่นคงด้วยความร่วมมือ ความเข็มแข็งของทุกคนในการบูรณาการความคิด การบริหารจัดการที่ดีในทุก ๆ ด้าน โดยมีนายกรัฐมนตรีเป็นผู้มอบนโยบายดูแลเรื่องของเศรษฐกิจในภาพรวม
โฆษกประจำสำนักนายกรัฐมนตรียังเผยคำกล่าวของนายกรัฐมนตีภายในงานว่า ประเทศจะเดินหน้าด้วยความเชื่อใจไว้ใจซึ่งกันและกัน เพื่อสร้างความมั่นคง มั่งคั่ง และยั่งยืน ซึ่งหมายรวมถึงความเท่าเทียมทางโอกาสและความเป็นธรรมทางกฎหมาย ด้วย
...........................................................................
กลุ่มประชาสัมพันธ์และเผยแพร่ สำนักโฆษก
วันจันทร์ที่ 31 สิงหาคม 2563
รมช.ธรรมนัส เร่งแก้ปัญหาภัยแล้ง ตรวจดูแก้มลิงทุ่งหิน พร้อมสั่งเร่งลงเครื่องจักรขุดลอกคูคลองสุนัขหอน
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ลงพื้นที่โครงการขุดลอกแก้มลิงทุ่งหิน เฉลิมพระเกียรติพระบาทสมเด็จพระปรมินทรมหาภูมิพลอดุลยเดชบรมนาถบพิตร เนื่องในโอกาสมหามงคลเฉลิมพระชนมพรรษา 90 พรรษา 5 ธันวาคม 2560 ณ อ.อัมพวา จ.สมุครสงค
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ลงพื้นที่โครงการขุดลอกแก้มลิงทุ่งหิน เฉลิมพระเกียรติพระบาทสมเด็จพระปรมินทรมหาภูมิพลอดุลยเดชบรมนาถบพิตร เนื่องในโอกาสมหามงคลเฉลิมพระชนมพรรษา 90 พรรษา 5 ธันวาคม 2560 ณ อ.อัมพวา จ.สมุครสงคราม ว่า โครงการขุดลอกแก้มลิงทุ่งหิน มีเนื้อที่ 2,623 ไร่ 2 งาน 23 ตารางวา พื้นที่ดังกล่าวนั้นเป็นพื้นที่กว้างขวาง จังหวัดจึงได้พิจารณาน้อมนำพระราชดำริของพระบาทสมเด็จพระปรมินทรมหาภูมิพลอดุลยเดชบรมนาถบพิตร ในการจัดหาทรัพยากรน้ำและบรรเทาอุทกภัยในเรื่องของแก้มดิน เพื่อเป็นการบรรเทาปัญหาน้ำหลากในช่วงฤดูฝน อีกทั้งเป็นแหล่งกักเก็บน้ำเพื่อการอุปโภค - บริโภคภายในจังหวัดและพื้นที่ข้างเคียง อีกทั้งยังสามารถส่งเสริมในเรื่องของการท่องเที่ยว เพิ่มรายได้ให้แก่ประชาชนในจังหวัด
ต่อมาได้เดินทางไปตรวจสถานการณ์น้ำ และพร้อม kick off ขุดลอกคลองสุนัขหอน ณ วัดกาหลง จ.สมุทรสาคร ว่า จากภาวะภัยแล้งที่เกิดขึ้นในปัจจุบัน ทางกระทรวงเกษตรและสหกรณ์ จึงมีนโยบาย เร่งแก้ไขปัญหาภัยแล้งอย่างรอบคอบ โดยขุดลอกคูคลองและสระน้ำ การกำจัดวัชพืชและโคลนตมในคลองส่งน้ำ เพื่อบรรเทาความเดือนร้อนแก่ประชาชน ซึ่งสถานการณ์ปัจจุบัน คลองสุนัขหอนนั้นตื้นเขิน มีตะกอนดินตกจมปริมาณมาก เป็นอุปสรรคต่อการระบายน้ำในช่วงฤดูน้ำหลากและการคมนาคมสัญจรทางน้ำ ทางกระทรวงเกษตรฯได้เร่งเข้ามาดูแล แก้ไขปัญหา เร่งนำเครื่องจักรกลลงขุดลอกคูคลอง ขุดตั้งแต่ต้นคลอง เป็นระยะทาง 6.5 กิโลเมตร เพื่อบรรเทาความเดือดร้อนแก่พี่น้องเกษตรกร ประชาชนในจังหวัด และจังหวัดใกล้เคียง ประชาชนจะได้รับผลประโยชน์ในเรื่องของแหล่งน้ำที่สะอาด การสัญจรที่สะดวกสบาย มีน้ำใช้ในการอุปโภค - บริโภค
วันพุธที่ 16 กันยายน 2563
ก.เกษตรฯ จัดมหกรรมสินค้า Fresh From Farm จ.อุบลราชธานี
ก.เกษตรฯ จัดมหกรรมสินค้า Fresh From Farm  สหกรณ์คัดสรร ผลิตภัณฑ์คุณภาพ
ยกขบวนสินค้าดีมีคุณภาพจากสหกรณ์ทั่วประเทศจำหน่ายถึงมือผู้บริโภค
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานเปิดงานแสดงและจำหน่ายสินค้า Fresh From Farm “สหกรณ์คัดสรร ผลิตภัณฑ์คุณภาพ” ภาคตะวันออกเฉียงเหนือ(อีสาน)​ ปี 2563 พร้อมด้วย นายพิเชษฐ์ วิริยะพาหะ อธิบดีกรมส่งเสริมสหกรณ์ และคณะผู้บริหารกรมส่งเสริมสหกรณ์ ณ บริเวณลานกิจกรรมถนนคนเดินไนท์มาร์เก็ต อำเภอเมือง จังหวัดอุบลราชธานี ว่าการจัดงานแสดงสินค้าสหกรณ์ Fresh From Farm ครั้งนี้ มุ่งหวังให้ผู้บริโภคได้เข้าถึงสินค้าสหกรณ์ที่มีคุณภาพ สด ใหม่และปลอดภัย ที่มาจากเกษตรกรตัวจริง และได้ร่วมจำหน่ายสินค้าราคาพิเศษ จากนั้นเดินเยี่ยมชมและอุดหนุนสินค้าภายในงาน ซึ่งงานแสดงสินค้าสหกรณ์ จ.อุบลราชธานี จัดระหว่างวันที่ 16 – 20 กันยายน นี้
รมช.มนัญญา กล่าวว่า จากสถานการณ์การแพร่ระบาดของโรคไวรัสโคโรน่า-2019 ทำให้ประชาชนรวมถึงพี่น้องเกษตรกรได้รับผลกระทบจากสถานการณ์ดังกล่าวเป็นอย่างมาก มีเกษตรกรและสหกรณ์การเกษตรหลายแห่งที่เป็นผู้ผลิตสินค้าคุณภาพทั้งบริโภคและอุปโภคมากมายได้รับผลกระทบ จึงมอบหมายให้กรมส่งเสริมสหกรณ์ประสานกับสหกรณ์ผู้ผลิตสินค้าต่างๆ นำผลิตภัณฑ์และผลผลิตของสมาชิกมาจำหน่ายถึงมือผู้บริโภค ซึ่งการจัดงานในครั้งนี้ ทำให้สินค้าและผลิตภัณฑ์ของสหกรณ์มีช่องทางในการจำหน่าย เป็นที่รู้จักของผู้ประกอบการภาคเอกชน และประชาชนในจังหวัดอุบลราชธานีและจังหวัดใกล้เคียงเพิ่มขึ้น เกษตรกรสามารถจำหน่ายสินค้าได้มากขึ้น ซึ่งจะเป็นผลดีทั้งกับผู้บริโภคที่ได้เลือกซื้อสินค้าดีมีคุณภาพในราคาย่อมเยาจากสหกรณ์โดยตรง ไม่ต้องผ่านพ่อค้าคนกลาง นอกจากจะเป็นการประชาสัมพันธ์สินค้าและผลผลิตของสหกรณ์ที่มีคุณภาพให้เป็นที่รู้จักและยอมรับของประชาชนมากยิ่งขึ้นแล้ว ยังเป็นการสร้างรายได้และเพิ่มช่องทางการตลาดให้กับสหกรณ์ได้อีกทางหนึ่งด้วย
งานแสดงและจำหน่ายสินค้า Fresh From Farm “สหกรณ์คัดสรร ผลิตภัณฑ์คุณภาพ” มีสินค้าหลากหลายชนิดให้เลือกซื้อ เป็นผลิตภัณฑ์และสินค้าของสหกรณ์ กลุ่มอาชีพในสังกัดสหกรณ์ เกษตรกรที่เข้าร่วมโครงการนำลูกหลานเกษตรกรกลับบ้าน จากจังหวัดต่าง ๆ จำนวน 50 บูธ มีทั้งสินค้าอุปโภคและบริโภค เช่น ข้าวสาร ไข่ไก่ ผักสด ผลไม้ อาทิ ทุเรียน เงาะ มังคุด ลำไย ส้มโอ ชมพู่ มะพร้าวน้ำหอม สินค้าเกษตรแปรรูป ทั้งปลาสลิดแดดเดียว กุ้ง เนื้อโคขุน นมพร้อมดื่ม ไอศกรีม ผลิตภัณฑ์จากผ้าฝ้าย ผ้าไหม หมอนยางพาราและสินค้าอื่น ๆ อีกมากมาย คัดสรรมารวมกันไว้ที่งานนี้ จึงขอเชิญชวนผู้ที่สนใจสามารถมาอุดหนุนสินค้าสหกรณ์คุณภาพ ได้ถึงวันที่ 20 กันยายน 2563 ณ ลานกิจกรรมถนนคนเดินไนท์มาร์เก็ต
นอกจากนี้ ภายในงานยังมีการจัดกิจกรรมสินค้านาทีทอง นำผลิตภัณฑ์และสินค้าของสหกรณ์มาจำหน่ายแบบลดราคา เพื่อส่งเสริมการบริโภคให้กับประชาชนภายในงาน และยังมีกิจกรรมการเจรจาธุรกิจ เปิดโอกาสให้ผู้ประกอบการ หรือประชาชนที่ต้องการติดต่อเจรจาธุรกิจสามารถร่วมกิจกรรมตลอดการจัดงานนี้ด้วยเช่นกัน ทั้งนี้ จะมีการจัดงานแสดงสินค้าสหกรณ์ครั้งต่อไปที่จังหวัดอุทัยธานี ณ บริเวณวงเวียนหอนาฬิกา อำเภอเมือง จังหวัดอุทัยธานี ซึ่งจะมีพิธีเปิดงานในวันที่ 18 กันยายน นี้ จึงขอเชิญชวนทุกท่านไปร่วมอุดหนุนผลผลิตและสินค้าคุณภาพดีจากขบวนการสหกรณ์ได้ที่งานมหกรรมสินค้าสหกรณ์
วันอังคารที่ 1 กันยายน 2563
สุขอนามัย ห่างไกลโควิด-19
คู่มือชีวิตวิถีใหม่ ชีวิตดีเริ่มที่เรา
กำจัดขยะอย่างถูกวิธี มีการทิ้งขยะแยกประเภท เพื่อขยะเหล่านั้นจะนำไปกำจัดหรือจัดการรีไซเคิลได้อย่างถูกวิธี
วันพุธที่ 26 สิงหาคม 2563
รองปลัดวรวรรณฯ เยี่ยมชมและให้กำลังใจผู้ประกอบการ OTOP SMEs  ภาคเหนือ ที่นำสินค้าอุปโภคบริโภคที่มีคุณภาพได้มาตรฐานมาจำหน่าย
นางวรวรรณ ชิตอรุณ รองปลัดกระทรวงอุตสาหกรรม  เยี่ยมชมและให้กำลังใจผู้ประกอบการ OTOP SMEs  ภาคเหนือ ที่นำสินค้าอุปโภคบริโภคที่มีคุณภาพได้มาตรฐานมาจำหน่าย  บริเวณ ชั้น 1 อาคารสโมสรกระทรวงอุตสาหกรรม (อาคารนารายณ์)
วันนี้ (26 สิงหาคม 2563) นางวรวรรณ ชิตอรุณ รองปลัดกระทรวงอุตสาหกรรม ให้เกียรติเยี่ยมชมและให้กำลังใจผู้ประกอบการ OTOP SMEs จากคณะกรรมการส่งเสริมการดำเนินงานพัฒนาประสิทธิภาพองค์กร กลุ่มที่ 6 ภาคเหนือนำสินค้าอุปโภคบริโภคที่มีคุณภาพได้มาตรฐานมาจำหน่าย ภายใต้กิจกรรม "สปอ. ร่วมใจช่วยผู้ประกอบการไทย สู้ภัยโควิด-19" ในระหว่างวันที่ 17-28 สิงหาคม 2563 โดยมีสินค้า อาทิ ผลิตภัณฑ์ผ้าไทย เครื่องเงิน แคปหมูไร้มัน น้ำพริกหนุ่ม น้ำพริกกุ้งเสียบ ชาอู่หลง ชากุหลาบ ฯลฯ บริเวณ ชั้น 1 อาคารสโมสรกระทรวงอุตสาหกรรม (อาคารนารายณ์)
วันเสาร์ที่ 12 กันยายน 2563
กระทรวงเกษตรฯเตรียมสตาร์ทเปิดรับสมัครเกษตรโครงการ“1ตำบล1กลุ่มเกษตรทฤษฎีใหม่”รอบ2
กระทรวงเกษตรฯเตรียมสตาร์ทเปิดรับสมัครเกษตรโครงการ“1ตำบล1กลุ่มเกษตรทฤษฎีใหม่”รอบ2พร้อมกันทั่วประเทศ14 – 22ก.ย. 63นี้คณะกรรมการเห็นชอบปลดล็อคคุณสมบัติเกษตรกรเพื่อความยืดหยุ่น
นายอนันต์สุวรรณรัตน์ปลัดกระทรวงเกษตรและสหกรณ์เปิดเผยว่าตามที่กระทรวงเกษตรและสหกรณ์ได้เปิดรับสมัครเกษตรกรเข้าร่วมโครงการ1ตำบล1กลุ่มเกษตรทฤษฎีใหม่ตั้งแต่วันที่27สิงหาคม– 9กันยายน2563ผ่านระบบออนไลน์ของกระทรวงเกษตรและสหกรณ์ที่http://ntag.moac.go.thและยื่นใบสมัครที่เกษตรตำบลหรือที่สำนักงานเกษตรอำเภอโดยมีวัตถุประสงค์เพื่อส่งเสริมการเรียนรู้และน้อมนำหลักปรัชญาเศรษฐกิจพอเพียงด้วยการพัฒนาพื้นที่จุดเรียนรู้ในรูปแบบหลักเกษตรทฤษฎีใหม่1ตำบล1กลุ่มเกษตรทฤษฎีใหม่รวมทั้งฟื้นฟูภาคการเกษตรภายหลังการแพร่ระบาดของโรคติดต่อเชื้อไวรัสโคโรนา2019โดยมุ่งเน้นเกษตรกรที่มีความตั้งใจเอาใจใส่อย่างจริงจังต่อยอดเพิ่มรายได้กำหนดเป้าหมายผู้เข้าร่วมโครงการทั้งหมด96,216รายแบ่งเป็นเป้าหมายเกษตรกร64,144รายเป้าหมายการจ้างงานเกษตรกร32,072รายครอบคลุมพื้นที่4,009ตำบล75จังหวัดนั้น
สำหรับผลการรับสมัครเกษตรกรและจ้างแรงงานระดับตำบลข้อมูลณวันที่10ก.ย. 63มีจำนวนผู้สมัครทั้งหมด48,699รายแบ่งเป็นเกษตรกร23,239รายและการจ้างงาน25,460รายโดยได้รับการสะท้อนปัญหาจากระดับพื้นที่ว่าคุณสมบัติเกษตรกรในบางประเด็นทำให้เกษตรกรสมัครเข้าร่วมโครงการไม่ได้
ดังนั้นเพื่อประโยชน์สูงสุดที่จะเกิดกับขึ้นกับพี่น้องเกษตรกรและยังคงหลักการการดำเนินงานตามหลักเกษตรทฤษฎีใหม่กระทรวงเกษตรและสหกรณ์จึงได้ขยายเวลารับสมัครรอบที่2ในช่วงวันที่14 – 22กันยายน2563ตลอดจนปรับแก้คุณสมบัติเกษตรกรที่เข้าร่วมโครงการให้มีความยืดหยุ่นมากขึ้นใน3เรื่องที่สำคัญคือ1.จากเดิม“ต้องมีอายุระหว่าง18 - 60ปี”เป็น“มีอายุตั้งแต่18ปีขึ้นไปและมีสัญชาติไทยกรณีอายุเกิน60ปีขอให้อยู่ในดุลยพินิจของคณะทำงานระดับอำเภอโดยคำนึงถึงศักยภาพของเกษตรกรในการทำเกษตรทฤษฎีใหม่และประโยชน์ของโครงการโดยเฉพาะการรวมกลุ่มเกษตรกร” 2.จากเดิม“ผู้สมัครต้องมีที่พักอาศัยในพื้นที่ที่ใช้สมัครเข้าร่วมโครงการ”เป็น“ผู้สมัครต้องมีที่พักอาศัยหรือเป็นที่พักที่สามารถเข้ามาพักอาศัยเพื่อทำกิจกรรมทางการเกษตรในพื้นที่ที่ใช้สมัครเข้าร่วมโครงการหรือมีการสร้างที่พักภายหลังประกาศรายชื่อเข้าร่วมโครงการภายใน30วัน”และ3.ปรับแก้คุณสมบัติจากเดิม“เจ้าของเอกสารสิทธิต้องยินยอมให้กระทรวงเกษตรและสหกรณ์ใช้ประโยชน์จากที่ดินเพื่อดำเนินโครงการฯเป็นเวลาไม่น้อยกว่า7ปี”เป็น“เจ้าของเอกสารสิทธิ์ต้องยินยอมให้กระทรวงเกษตรและสหกรณ์ใช้ประโยชน์พื้นที่เพื่อเป็นจุดเรียนรู้เกษตรทฤษฎีใหม่เป็นเวลาไม่น้อยกว่า7ปี”
ทั้งนี้เกษตรกรที่สนใจเข้าร่วมโครงการ1ตำบล1กลุ่มเกษตรทฤษฎีใหม่รอบที่2สามารถตรวจสอบคุณสมบัติและยื่นใบสมัครด้วยตนเองผ่านระบบออนไลน์ของกระทรวงเกษตรและสหกรณ์ที่http://ntag.moac.go.thหรือยื่นใบสมัครกับเจ้าหน้าที่เกษตรตำบลหรือที่สำนักงานเกษตรอำเภอตั้งแต่วันที่14 – 22กันยายน2563
วันพุธที่ 2 กันยายน 2563
ศบศ. ชงมาตรการกระตุ้นการใช้จ่ายในประเทศ เพื่อเศรษฐกิจฐานรากโดยเฉพาะพ่อค้าแม่ค้า หาบเร่แผงลอยได้รับประโยชน์ เพิ่มสิทธิโครงการเราเที่ยวด้วยกัน เร่งจ้างงานกว่า 260,000 อัตรา
ศบศ. ชงมาตรการกระตุ้นการใช้จ่ายในประเทศ เพื่อเศรษฐกิจฐานรากโดยเฉพาะพ่อค้าแม่ค้า หาบเร่แผงลอยได้รับประโยชน์ เพิ่มสิทธิโครงการเราเที่ยวด้วยกัน เร่งจ้างงานกว่า 260,000 อัตรา
วันนี้ (2 ก.ย. 63) เวลา 11.30 น. ณ ศูนย์แถลงข่าวรัฐบาล ตึกนารีสโมสร นายดนุชา พิชญนันท์ รองเลขาธิการสภาพัฒนาการเศรษฐกิจและสังคมแห่งชาติ แถลงผลหลังการประชุมศูนย์บริหารสถานการณ์เศรษฐกิจจากผลกระทบการระบาดของโรคติดเชื้อไวรัสโคโรนา 2019 (ศูนย์บริหารสถานการณ์เศรษฐกิจ) ครั้งที่ 2/2563 โดยที่ประชุมเห็นชอบการกระตุ้นการท่องเที่ยวภายในประเทศเพิ่มเติมภายใต้โครงการเราเที่ยวด้วยกัน โดยการท่องเที่ยวแห่งประเทศไทย (ททท.) แบ่งออกเป็น 2 แนวทาง ได้แก่ 1. การเพิ่มสิทธิให้ผู้ลงทะเบียนจำนวน 3 สิทธิ ได้แก่ เพิ่มส่วนลดค่าที่พักร้อยละ 40 จำนวน 10 คืนต่อคน เพิ่มคูปองอาหารต่อการท่องเที่ยว สูงสุดมูลค่า 900 บาทต่อวัน และให้เงินคืนค่าตั๋วเครื่องบินจำนวน 2,000 บาทต่อที่นั่ง พร้อมทั้งเห็นชอบในหลักการเสนอให้ข้าราชการ พนักงาน ลูกจ้าง และพนักงานรัฐวิสาหกิจ สามารถลาพักผ่อนในวันธรรมดาเพิ่มได้ 2 วัน โดยไม่ถือเป็นวันลาเมื่อลงทะเบียนและใช้สิทธิในแพ็คเกจเราเที่ยวด้วยกัน เพื่อกระตุ้นการท่องเที่ยวในวันธรรมดา รวมทั้งดึงดูดกลุ่มผู้มีกำลังซื้อ อาทิ ข้าราชการ พนักงาน ลูกจ้าง และพนักงานรัฐวิสาหกิจ ให้ออกเดินทางท่องเที่ยวในประเทศมากขึ้น
นอกจากนี้ ที่ประชุมยังเห็นชอบมาตรการส่งเสริมการจ้างงานใหม่สำหรับผู้จบการศึกษาใหม่โดยภาครัฐและภาคเอกชน โดยกระทรวงแรงงาน เพื่อสนับสนุนการจ้างงานผู้จบการศึกษาใหม่ใน 3 กลุ่ม ได้แก่ ระดับปริญญาตรี ประกาศนียบัตรวิชาชีพชั้นสูง (ปวส.) และประกาศนียบัตรวิชาชีพ (ปวช.) รวมจำนวน 260,000 อัตรา และเห็นชอบในหลักการของมาตรการกระตุ้นการใช้จ่าย โดยกระทรวงการคลัง เพื่อลดค่าครองชีพของประชาชน ส่งเสริมการบริโภคและช่วยเหลือผู้ประกอบการรายย่อยทั่วไป ผู้ประกอบการกลุ่มหาบเร่ แผงลอย ประมาณ 80,000 ร้านค้า ผ่านกลไกการดำเนินงานผ่านกระเป๋าเงินอิเล็กทรอนิกส์ของรัฐบาล
รองเลขาธิการสภาพัฒนาการเศรษฐกิจและสังคมแห่งชาติเผยว่า แม้เดือนสิงหาคม 2563 มีสัญญาณของการฟื้นตัวของกิจกรรมทางเศรษฐกิจและการเดินทางภายในประเทศอย่างต่อเนื่อง โดยการใช้จ่ายผ่านบัตรเครดิตและเดบิตภายในประเทศเริ่มปรับตัวดีขึ้น รวมทั้ง โครงการ DR BIZ การเงินร่วมใจ ธุรกิจไทยมั่นคง ของธนาคารแห่งประเทศ ที่ออกมาช่วยเหลือลูกหนี้ธุรกิจที่มีเจ้าหนี้สถาบันการเงินหลายรายให้ได้รับการบรรเทาภาระหนี้ ทั้งนี้ นายกรัฐมนตรีได้มอบนโยบายให้ ศบศ. เร่งหามาตรการเศรษฐกิจโดยมุ่งเป้าช่วยเหลือผู้ประกอบการรายย่อยทั่วไป โดยเฉพาะกลุ่มพ่อค้า แม่ค้าหาบเร่ แผงลอย เพื่อเป็นการกระตุ้นการใช้จ่ายในระดับเศรษฐกิจฐานราก เกิดกระจายรายได้ให้แก่กลุ่มบุคคลดังกล่าวด้วย
........................................
กลุ่มประชาสัมพันธ์และเผยแพร่ สำนักโฆษก
วันพุธที่ 9 กันยายน 2563
แหล่งสะสมเชื้อโรคที่มักถูกมองข้าม
คู่มือชีวิตวิถีใหม่ ชีวิตดีเริ่มที่เรา
เครื่องวัดอุณหภูมิ
เจ้าหน้าที่ที่วัดอุณหภูมิใช้มือจับเครื่องทุกวัน วันละหลายชั่วโมง หากมีเจ้าหน้ที่หลายคน ควรทำความสะอาดเครื่องด้วยการใช้ผ้าชุบน้ำสบู่เช็ดทำความสะอาด แล้วใช้ผ้าเช็ดให้แห้งก่อนนำมาใช้ใหม่ทุกครั้ง
วันอังคารที่ 15 กันยายน 2563
ก.แรงงาน ผนึก กระทรวงการคลัง ดันแรงงานคุณภาพ สู่ผู้ประกอบการ
รมช.แรงงาน ร่วมเป็นเกียรติพิธี MOU “บสย. SMEs ต้องชนะ” โครงการค้ำประกันสินเชื่อ บสย. Soft Loan พลัส ลั่น! พร้อมเดินหน้าพัฒนาทักษะฝีมือแรงงานสู่การเป็นผู้ประกอบการ
วันที่ 15 กันยายน 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ร่วมพิธีลงนามบันทึกข้อตกลงความร่วมมือ “บสย. SMEs ต้องชนะ” โครงการค้ำประกันสินเชื่อ บสย. Soft Loan พลัส ซึ่งเป็นความร่วมมือระหว่าง บรรษัทประกันสินเชื่ออุตสาหกรรมขนาดย่อม (บสย.) กับ สถาบันการเงิน โดยมีนายสันติ พร้อมพัฒน์ รัฐมนตรีช่วยกระทรวงการคลัง และนายบรรยง วิเศษมงคลชัย ประธานกรรมการ บรรษัทประกันสินเชื่ออุตสาหกรรมขนาดย่อม (บสย.) ร่วมเป็นพยานในพิธีฯ ณ ห้องวายุภักษ์ 4 ชั้น 4 อาคารสำนักงานปลัดกระทรวงการคลัง
ศาสตราจารย์ นฤมล กล่าวว่า กรมพัฒนาฝีมือแรงงาน (กพร.) กระทรวงแรงงาน ได้หารือกับ บสย. และจะมีการลงนามความร่วมมือขึ้นในเร็วๆ นี้ โดยที่ผ่านมา กพร.ได้เข้าไปช่วยเหลือผู้ที่ได้รับผลกระทบจากการแพร่ระบาดของไวรัสโควิด-19 ซึ่งมีทั้งแรงงานในระบบและนอกระบบ ด้วยการเพิ่มทักษะฝีมือให้มีความรู้และทักษะฝีมือ ให้สามารถนำไปประกอบอาชีพ นอกจากนี้ ยังมีผู้ประกอบอาชีพอิสระและกลุ่ม SMEs บสย.จะเข้ามาให้ความช่วยเหลือผู้ที่ผ่านการฝึกอบรมและได้รับวุฒิบัตรจากกรมพัฒนาฝีมือแรงงาน สามารถเข้าถึงแหล่งเงินทุนตามที่บสย.ได้จัดทำโครงการไว้ อีกทั้ง กพร.มีหน่วยงานกระจายอยู่ในภูมิภาคทั้ง 77 จังหวัด สามารถให้การช่วยเหลือได้ตั้งแต่กลุ่มรากหญ้า ปัญหาส่วนใหญ่เมื่อผ่านการฝึกอบรมแล้ว ขาดเงินทุนเพื่อประกอบกิจการ ซึ่งบสย.จะเข้ามาช่วยเหลือและแก้ปัญหาในเรื่องนี้ได้ และกระทรวงการคลังจะทำหน้าที่ในการเชื่อมโยงแรงงานที่ผ่านการพัฒนาทักษะฝีมือดังกล่าว ให้มีโอกาสในการเข้าถึงแหล่งทุนมากยิ่งขึ้นด้วย เพื่อช่วยแก้ไขปัญหาการว่างงาน ซึ่งเป็นเรื่องต้องรีบดำเนินการแก้ไขท่ามกลางวิกฤติเศรษฐกิจของประเทศ
สำหรับรูปแบบการค้ำประกันสินเชื่อที่ บสย. ทำหน้าที่ค้ำประกันให้กับ SMEs เป็นกลไกที่สามารถขยายผลการให้สินเชื่อได้มากกว่างบประมาณที่รัฐใช้ไปหลายเท่า ซึ่งนอกจากจะมีโครงการ Soft Loan พลัสแล้ว ยังมีโครงการค้ำประกันที่สำคัญ ได้แก่ บสย.ไทยชนะ ที่ถือว่าเป็นมาตรการสำคัญที่ บสย. ดำเนินการค้ำประกันด้วยตนเอง เพื่อเพิ่มความช่วยเหลือไปครอบคลุมฐานผู้ประกอบการต่างๆ สามารถตอบโจทย์การแก้ปัญหาเศรษฐกิจในขณะนี้ได้เป็นอย่างดี นอกจากการช่วยเหลือให้ SMEs ให้สามารถเข้าถึงแหล่งเงินทุนแล้ว ยังได้จัดตั้งศูนย์ให้คำปรึกษาทางการเงินกับ SMEs ซึ่งเป็นการให้ความรู้ ช่วยแก้ไขปัญหาทางการเงินโดยไม่คิดค่าใช้จ่ายใด ๆ ทำให้ SMEs ผู้ประกอบการอาชีพอิสระ คนตกงาน ได้มีโอกาสรับการค้ำประกันและได้รับสินเชื่อในที่สุด
---------------------------
วันอังคารที่ 25 สิงหาคม 2563
​วราวุธ​ เปิดศูนย์ควบคุมมลพิษจังหวัดระยอง​ พร้อมติดตามสถานการณ์และแก้ไขปัญหาทรัพยากรธรรมชาติและสิ่งแวดล้อมพื้นที่ภาคตะวันออก
​วราวุธ​ เปิดศูนย์ควบคุมมลพิษจังหวัดระยอง​ พร้อมติดตามสถานการณ์และแก้ไขปัญหาทรัพยากรธรรมชาติและสิ่งแวดล้อมพื้นที่ภาคตะวันออก
วราวุธ​ เปิดศูนย์ควบคุมมลพิษจังหวัดระยอง​ พร้อมติดตามสถานการณ์และแก้ไขปัญหาทรัพยากรธรรมชาติและสิ่งแวดล้อมพื้นที่ภาคตะวันออก
วันที่​ 24​ สิงหาคม​ 2563 เวลา​ 10.00​ น.​ นายว​ราวุธ​ ศิลปอาชา​ รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ พร้อมด้วย​ นายจตุพร​ บุรุษ​พัฒน์​ ปลัด​กระทรวง​ทรัพยากร​ธรรมชาติ​และ​สิ่ง​แวดล้อม​ เดินทางไปเปิดศูนย์ควบคุมมลพิษจังหวัด​ระยอง​ ชมนิทรรศการ​และอุปกรณ์​การ​ปฏิบัติงาน​พร้อมรับฟังบรรยายสรุป​ ชมการปฏิบัติงานของหน่วยโต้ตอบเหตุ​ฉุกเฉิน​ (SERT)​ และร่วมปลูกต้นไม้​ หลังจากนั้น​ รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ ได้เป็น​ประธาน​การประชุม​ติดตาม​สถานการณ์​และ​แก้ไข​ปัญหา​ด้าน​ทรัพยากร​ธรรมชาติ​และสิ่ง​แวดล้อม​ในพื้นที่​กลุ่ม​จังหวัด​ภาคตะวันออก​ 1​ (ฉะเชิงเทรา​ ชลบุรี​ และ​ระยอง)​ รับฟังข้อเสนอ​การพัฒนา​เศรษฐกิจ​และ​สังคม​กลุ่ม​จังหวัด​ภาคตะวันออก​ 1​ ที่เกี่ยวข้อง​กับ​กระทรวง​ทรัพยากร​ธรรมชาติ​และ​สิ่ง​แวดล้อม​ และรับฟังข้อเสนอ​โครงการ​เพื่อ​ขอ​รับ​การ​สนับสนุน​งบประมาณ​เพื่อ​แก้ไขปัญหา​ด้าน​ทรัพยากร​ธรรมชาติ​และสิ่ง​แวดล้อม​ในพื้นที่​กลุ่ม​จังหวัด​ภาคตะวันออก​ 1
โดย​ในการประชุม รัฐมนตรีว่าการกระทรวงทรัพยากรธรรมชาติสิ่งแวดล้อมได้เน้นย้ำเรื่องการดำเนินโครงการต่างๆ​ ให้เต็มที่​ และการใช้งบประมาณในโครงการต่างๆ​ ขอให้มีความรวดเร็ว​ เมื่อได้งบประมาณมาแล้วขอให้ใช้งบประมาณด้วยความรวดเร็ว​ มีความพร้อมดำเนินการทันที​ ทั้งนี้​ ขอให้ทำความเข้าใจกับพี่น้องประชาชนก่อน เพื่อแก้ไขปัญหาปากท้องของพี่น้องประชาชน​ และในการดำเนินโครงการต่างๆ​ ขอให้พี่น้องประชาชนมีส่วนร่วมด้วย
วันพฤหัสบดีที่ 10 กันยายน 2563
ถ้าได้รับ SMS ALERTS จากแอพพลิเคชัน “ไทยชนะ” ต้องปฏิบัติตนเช่นไร ??
ได้รับ SMS ALERTS จาก “ไทยชนะ” ต้องปฏิบัติเช่นไร ??
Q : ถ้าได้รับ SMS ALERTS จากแอพพลิเคชัน “ไทยชนะ” ต้องปฏิบัติตนเช่นไร ??
A : - ให้สังเกตอาการทางเดินหายใจ เช่น ไอ น้ำมูก เจ็บคอ มีไข้ ภายในระยะเวลา 14 วัน นับจากวันสุดท้ายที่ได้เดินทางไปยังสถานที่ที่ได้ปรากฎใน SMS
- หากมีอาการป่วยให้รีบไปพบแพทย์ที่โรงพยาบาลของรัฐใกล้บ้าน เพื่อขอรับการตรวจวินิจฉัยและรักษาทันที และระหว่างนี้ให้สวมหน้ากาก ล้างมือ เว้นระยะห่าง แยกของใช้จากผู้อื่น
- สอบถามข้อมูลเพิ่มเติม โทร. 1422
วันจันทร์ที่ 24 สิงหาคม 2563
นายกรัฐมนตรีกดปุ่มเปิดด่านมอเตอร์เวย์ พัทยา – มาบตาพุด ส่งเสริมศักยภาพขยายการค้า การลงทุน กระจายรายได้สู่ท้องถิ่น เพื่อให้ไทยเป็นศูนย์กลางด้านโลจิสติกส์ของอาเซียน
นายกรัฐมนตรีกดปุ่มเปิดด่านมอเตอร์เวย์ พัทยา – มาบตาพุด ส่งเสริมศักยภาพขยายการค้า การลงทุน กระจายรายได้สู่ท้องถิ่น เพื่อให้ไทยเป็นศูนย์กลางด้านโลจิสติกส์ของอาเซียน
วันนี้ (24 ส.ค. 63) เวลา 13.30 น. ณ ด่านเก็บค่าธรรมเนียมผ่านทางอู่ตะเภา อำเภอบ้านฉาง จังหวัดระยอง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานพิธีเปิดการให้บริการทางหลวงพิเศษระหว่างเมือง หมายเลข 7 สายกรุงเทพมหานคร – บ้านฉาง ส่วนต่อขยาย ช่วงพัทยา – มาบตาพุด โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสาธิต ปิตุเตชะ รัฐมนตรีช่วยว่าการกระทรวงสาธารณสุข นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เข้าร่วมในพิธี และนายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก นายสราวุธ ทรงศิวิไล อธิบดีกรมทางหลวงนายสุรศักดิ์ เจริญศิริโชติ ผู้ว่าราชการจังหวัดระยอง ผู้บริหารกรมทางหลวง เจ้าหน้าที่ที่เกี่ยวข้องตลอดจนสื่อมวลชนเข้าร่วมงาน
โอกาสนี้ นายกรัฐมนตรีได้ทำพิธีกดปุ่มเปิดด่านมอเตอร์เวย์ พัทยา –มาบตาพุดขาเข้า โดยได้มีการปล่อยขบวนรถยนต์จำนวน 100 คันแรกเข้ากรุงเทพมหานคร พร้อมกล่าวว่า เส้นทางสายนี้เป็นทางหลวงพิเศษระหว่างเมืองสายประวัติศาสตร์สายแรกของประเทศไทยที่เชื่อมโยงระบบการคมนาคมขนส่งทั้งทางบก ทางน้ำ และทางอากาศ ตลอดจนเชื่อมโยงแหล่งท่องเที่ยว เขตส่งเสริมอุตสาหกรรม เขตพื้นที่ผลิตสินค้าการเกษตร และสินค้าประมงของประเทศ ซึ่งเป็นเส้นทางหลักที่มีความสำคัญต่อระบบคมนาคมขนส่งระหว่างภาคกลางและภาคตะวันออกโดยเฉพาะภาคการส่งออกที่จะสามารถเชื่อมโยงไปสู่ประตูการค้าระหว่างประเทศ และยังพัฒนาพื้นที่ระเบียงเศรษฐกิจของภาคตะวันออกไปสู่การเป็นศูนย์กลางเศรษฐกิจการคมนาคมขนส่งของประเทศและภูมิภาคอาเซียน และพัฒนาทางหลวงพิเศษระหว่างเมืองให้เป็นไปอย่างต่อเนื่อง รวมทั้งเป็นเส้นทางยุทธศาสตร์สำคัญที่จะสอดคล้องกับยุทธศาสตร์ชาติ 20 ปี โดยได้มีการวางแผนงบประมาณ การบริหารราชการแผ่นดิน ซึ่งจะต้องมีการจัดระเบียบการจ่ายงบประมาณ อีกทั้งยังต้องทำต่อเนื่องเชื่อมโยง และสร้างขีดความสามารถในการแข่งขันให้แก่ภาคธุรกิจ ช่วยเพิ่มประสิทธิภาพการขนส่งและโลจิสติกส์ของภาคอุตสาหกรรม และขยายโอกาสการค้าและการลงทุน กระจายรายได้สู่ท้องถิ่น กระตุ้นการท่องเที่ยวที่ได้มาตรฐานสากล เพิ่มความสะดวกรวดเร็วและลดระยะเวลาการเดินทาง ลดต้นทุนการขนส่งสินค้า และช่วยขับเคลื่อนเศรษฐกิจของประเทศให้เติบโตมากยิ่งขึ้น
นายกรัฐมนตรีกล่าวด้วยว่า สิ่งสำคัญที่จะเกิดได้ทุกจังหวัดเพื่อความยั่งยืน คือถนนเส้นทางในการเข้าถึงโอกาสแห่งความเข้าเท่าเทียม การดูแลผู้เดือดร้อน การดูแลผู้มีรายได้น้อย คือการสร้างความเป็นธรรม ซึ่งเป็นหน้าที่ของคนไทยทุกคนต้องช่วยกันเพื่อให้ทั้งสองอย่างนี้ไปด้วยกันได้ พร้อมกล่าวขอบคุณทุกภาคส่วน ทั้งภาคราชการ ภาคธุรกิจ และประชาชนในพื้นที่ที่เสียสละที่ดิน รวมทั้งผลักดันโครงการจนกระทั่งสามารถเปิดให้บริการอย่างเป็นทางการได้ในวันนี้ ตามแนวทาง “รวมไทยสร้างชาติ” ที่รัฐบาลมุ่งมั่นในการขับเคลื่อนประเทศ ซึ่งคาดหวังว่า ทุกคนจะมีความรัก ความหวงแหน ความสามัคคีกัน ร่วมทำเพื่อประเทศชาติ
****************
กลุ่มประชาสัมพันธ์และเผยแพร่ สำนักโฆษก
วันอังคารที่ 8 กันยายน 2563
พม. ร่วมประชุมทางไกล (Virtual Interface) ระหว่างประชาคมสังคมและวัฒนธรรมอาเซียนกับฝ่ายติมอร์-เลสเต
พม. ร่วมประชุมทางไกล (Virtual Interface) ระหว่างประชาคมสังคมและวัฒนธรรมอาเซียนกับฝ่ายติมอร์-เลสเต
วันนี้ (8 ก.ย.63) เวลา 13.00 น. ที่ห้องประชุมชั้น 8 กระทรวงการพัฒนาสังคมและความมั่นคงของมนุษย์ถนนกรุงเกษม สะพานขาว กรุงเทพฯ นางสาวสราญภัทร อนุมัติราชกิจ รองปลัดกระทรวงการพัฒนาสังคมและความมั่นคงของมนุษย์ ในฐานะหัวหน้าเจ้าหน้าที่อาวุโสสำหรับประชาคมสังคมและวัฒนธรรมอาเซียนของประเทศไทย (SOCA Leader of Thailand) พร้อมด้วย ผู้อำนวยการกองการต่างประเทศ และผู้อำนวยการกลุ่มความร่วมมืออาเซียน สำนักงานปลัดกระทรวง พม. ร่วมการประชุมหารือผ่านระบบการประชุมทางไกล (Virtual Interface) ระหว่างประชาคมสังคมและวัฒนธรรมอาเซียนกับฝ่ายติมอร์-เลสเต
นางสาวสราญภัทร กล่าวว่า การประชุมหารือกับฝ่ายติมอร์-เลสเต มีระเบียบวาระสำคัญ เพื่อให้ประเทศสมาชิกอาเซียน ได้พบปะหารือและมีปฏิสัมพันธ์กับฝ่ายติมอร์-เลสเต ตลอดจนเริ่มกระบวนการพิจารณาความพร้อมในการเข้าเป็นสมาชิกอาเซียนของติมอร์-เลสเต ซึ่งในส่วนของประชาคมสังคมและวัฒนธรรมอาเซียน ก่อนที่จะมีการเยือนติมอร์-เลสเต ของคณะค้นหาข้อเท็จจริงจากประชาคมสังคมและวัฒนธรรมอาเซียนอย่างเป็นทางการ เมื่อสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) สิ้นสุดลง ทั้งนี้ การประชุมหารือออนไลน์ดังกล่าว ได้จัดขึ้นเป็นเวลา 2 วัน คือ วันที่ 8 และ 10 กันยายน 2563 โดยจำแนกกลุ่มผู้เข้าร่วมประชุมออกเป็น 4 กลุ่ม ตามองค์กรระดับรัฐมนตรีอาเซียนเฉพาะสาขา (Sectoral Body)
นางสาวสราญภัทร กล่าวเพิ่มเติมว่า ทั้งนี้ การประชุมออนไลน์ดังกล่าว จัดโดยสำนักเลขาธิการอาเซียน โดยการปรึกษาหารือกับสาธารณรัฐสังคมนิยมเวียดนาม ในฐานะประธานการประชุมเจ้าหน้าที่อาวุโสสำหรับประชาคมสังคมและวัฒนธรรมอาเซียน (SOCA Chair) และมีผู้แทนจากองค์กรระดับรัฐมนตรีอาเซียนเฉพาะสาขา (Sectoral Body) ภายใต้ประชาคมสังคมและวัฒนธรรมอาเซียน คณะกรรมการผู้แทนถาวรประจำอาเซียน จากประเทศสมาชิกอาเซียน สำนักเลขาธิการอาเซียน และผู้แทนฝ่ายติมอร์-เลสเต เข้าร่วมการประชุม
วันศุกร์ที่ 28 สิงหาคม 2563
รมว.ทส.​ 'วราวุธ'​ ประชุมผู้บริหารกระทรวงฯ​ เตรียมพร้อมกำหนดทิศทางการดำเนินงานตามนโยบายรัฐบาล​ในปี​ ๒๕๖๔ เดินหน้าปกป้องทรัพยากรธรรมชาติและสิ่งแวดล้อม​ อย่างต่อเนื่อง
รมว.ทส.​ 'วราวุธ'​ ประชุมผู้บริหารกระทรวงฯ​ เตรียมพร้อมกำหนดทิศทางการดำเนินงานตามนโยบายรัฐบาล​ในปี​ ๒๕๖๔ เดินหน้าปกป้องทรัพยากรธรรมชาติและสิ่งแวดล้อม​ อย่างต่อเนื่อง
รมว.ทส.​ 'วราวุธ'​ ประชุมผู้บริหารกระทรวงฯ​ เตรียมพร้อมกำหนดทิศทางการดำเนินงานตามนโยบายรัฐบาล​ในปี​ ๒๕๖๔ เดินหน้าปกป้องทรัพยากรธรรมชาติและสิ่งแวดล้อม​ อย่างต่อเนื่อง
วันนี้​ (๒๘​ สิงหาคม​ ๒๕๖๓) เวลา​ ๑๔.๐๐ น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ เป็นประธานการประชุมผู้บริหารกระทรวงทรัพยากรธรรมชาติและสิ่งแวดล้อม​ เรื่อง​ นโยบายรัฐบาล​และการกำหนดทิศทางการดำเนินงานในปีงบประมาณ​ พ.ศ.​ ๒๕๖๔ เพื่อชี้แจงนโยบายรัฐบาล​ในส่วนที่เกี่ยวข้องกับกระทรวงทรัพยากรธรรมชาติและสิ่งแวดล้อม​ และวางแผนการดำเนินงานด้านต่าง​ ๆ​​ ติดตามผลการดำเนินงาน​สำคัญของหน่วยงาน การจัดซื้อจัดจ้าง​ เร่งรัดการเบิกจ่ายงบประมาณในปี​ พ.ศ.​ ๒๕๖๓​ รวมถึงการเตรียมความพร้อมในการวางแผนการเบิกจ่ายงบประมาณ​ในปี​ พ.ศ.๒๕๖๔ ให้เป็นไปตามเป้าหมาย​ นอกจากนี้​ ได้พิจารณาหารือกรอบการปรับปรุงบทบาทภารกิจและการปรับเปลี่ยนโครงสร้างส่วนราชการที่จะรองรับบทบาทภารกิจด้านสิ่งแวดล้อม​ โดยมี​ ​นายยุทธพล​ อังกินันทน์​ ที่ปรึกษารัฐมนตรีฯ​ นายธเนศพล​ ธนบุณยวัฒน์ เลขานุการรัฐมนตรี​ฯ​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ ผู้บริหารระดับสูง​ หัวหน้าหน่วยงานในสังกัด​ และเจ้าหน้าที่ที่เกี่ยวข้อง เข้าร่วมการประชุม​ ณ​ ห้องคอนเวนชั่น​ ๓​ โรงแรมอวานี จังหวัดขอนแก่น
รมว.ทส.​ ได้มอบนโยบายการดำเนินงาน​ โดยแนวทางในการดำเนินงานจากนี้ไป​ ให้ทุกหน่วยงานคำนึงถึงผลลัพธ์ว่าต้องการอะไร​ แล้วนำมาวางแผนการดำเนินงาน​ ใช้งบประมาณให้คุ้มค่าและเกิดประโยชน์สูงสุด​ และบทบาทของกระทรวงฯ​ จากนี้ไป​ จะต้องทำให้สังคมเห็นความสำคัญของทรัพยากรธรรมชาติและสิ่งแวดล้อม​ สร้างความตระหนัก​ให้ประชาชนร่วมมือในการดำเนินงาน​ รวมทั้ง​ การปฏิบัติงานของเจ้าหน้าที่ทุกคน​ ต้องมีความรอบคอบ​ ไม่ให้เกิดความผิดพลาด มีความกระตือรือร้น​ ตื่นตัวให้มากขึ้น​ ร่วมมือกันทำงาน​ ไม่แตกแยก​ และฝากให้ผู้บริหารทุกท่าน​ นำไปถ่ายทอดให้เจ้าหน้่าที่ทุกระดับทราบด้วย
วันอังคารที่ 8 กันยายน 2563
สุชาติ ชมกลิ่น  รมว.แรงงาน ห่วงพี่น้องชาวสวนลำไยมอบกรมการจัดหางาน  เร่งหาแรงงาน
รัฐมนตรีว่าการกระทรวงแรงงาน  ห่วงชาวสวนลำไย ขาดแคลนแรงงานเก็บเกี่ยวผลผลิต  มอบกรมการจัดหางาน แจ้งจัดหางานทั่วประเทศ  ประสานมหาดไทย หาแรงงานกลุ่มชาติพันธุ์  เพิ่มทางเลือกให้ชาวสวนลำไย แก้ปัญหาขาดแคลนแรงงาน
นายสุชาติ ชมกลิ่น รัฐมนตรีว่าการกระทรวงแรงงาน กล่าวถึงกรณีที่ เกษตรกรปลูกลำไย ได้รับความเดือดร้อนจากการขาดแคลนแรงงานเพื่อนบ้านเก็บเกี่ยวลำไยในฤดูกาล 2563-2564 จากผลกระทบของโควิด-19 ที่ทำให้มีข้อจำกัดในการเดินทางระหว่างประเทศมาทำงาน ภายหลังได้รับฟังข้อปัญหาจากกลุ่มสหกรณ์การเกษตรผู้ปลูกลำไยในจังหวัดจันทบุรี เมื่อสิ้นเดือนสิงหาคม ที่ผ่านมา ว่า ขณะนี้ ได้มอบหมายให้กรมการจัดหางาน หาแนวทางแก้ปัญหาอย่างเร่งด่วน แจ้งจัดหางาน โดยเฉพาะในจังหวัดที่มีเกษตรกรปลูกลำไย เร่งประสานมหาดไทย หาแรงงานกลุ่มชาติพันธุ์ มาทำงานทดแทน เพื่อเพิ่มทางเลือกให้กับชาวสวนลำไย
“หลังจากที่ได้รับฟังข้อปัญหาจากกลุ่มสหกรณ์การเกษตรผู้ปลูกลำไยในจังหวัดจันทบุรี ในช่วงสิ้นเดือนสิงหาคมที่ผ่านมา ตนไม่ได้นิ่งนอนใจ ได้เร่งหาแนวทางร่วมกับหน่วยงานที่เกี่ยวข้อง พร้อมสั่งการให้กรมการจัดหางาน ซึ่งเป็นหน่วยงานหลักที่ดูแลเรื่องการทำงานของแรงงานต่างด้าวในประเทศไทยหามาตรการที่เหมาะสมทันที โดยความคืบหน้าขณะนี้ กรมการจัดหางานได้ แจ้งจัดหางานจังหวัด โดยเฉพาะในจังหวัดที่มีเกษตรกรปลูกลำไยเป็นสินค้าส่งออก เร่งประสานข้อมูลกับกระทรวงมหาดไทย เพื่อหาความเป็นไปได้ในการนำแรงงานกลุ่มชาติพันธุ์ มาทำงาน ทดแทนแรงงานเพื่อนบ้าน ที่ประสบปัญหาข้อจำกัดในการเดินทางระหว่างประเทศจากผลกระทบของโรคโควิด-19 ทำให้ไม่สามารถเดินทางกลับเข้ามาทำงานในประเทศไทยได้ อย่างไรก็ดี จะอยู่บนพื้นฐานของความปลอดภัยของประชาชนจากความเสี่ยงในการแพร่ระบาดของโรค-19 เป็นสำคัญ ” นายสุชาติฯ กล่าว
ด้านนายสุชาติ พรชัยวิเศษกุล อธิบดีกรมการจัดหางาน กล่าวเพิ่มเติมว่า กรมการจัดหางาน ตระหนักถึงปัญหาความเดือดร้อนของพี่น้องเกษตรกรชาวสวนลำไย ในการขาดแคลนแรงงาน ซึ่งอาจส่งผลกระทบต่อเศรษฐกิจ เชื่อมโยงถึงการส่งออกของประเทศไทยได้ โดยขณะนี้ ได้กำชับให้จัดหางานจังหวัด ที่มีแรงงานต่างด้าวได้รับอนุญาตทำงานแบบไปเช้าเย็นกลับ หรือตามฤดูกาล และมีเกษตรกรปลูกลำไย สำรวจความต้องการแรงงาน เพื่อหาแรงงานกลุ่มอื่นๆมาทำงานทดแทน อย่างไรก็ดี สำหรับการนำเข้าแรงงานต่างด้าวกัมพูชา ภายใต้สถานการณ์โควิด-19 ซึ่งเป็นแรงงานกลุ่มที่ขาดแคลนนั้น ขณะนี้ อยู่ในระหว่างการหามาตรการที่เหมาะสม ตามมาตรการดูแล ป้องกันและเฝ้าระวังการแพร่ระบาดของโรคโควิด-19 อย่างเคร่งครัด เนื่องจากขณะนี้ เกิดสถานการณ์การแพร่ระบาดของโรคโควิด-19 ระลอกที่สอง ในกลุ่มประเทศเพื่อนบ้านที่มีชายแดนติดกับประเทศไทย อย่างไรก็ดี จะเร่งหามาตรการและแนวทางที่เหมาะสม ที่ให้ได้ผลดีและช่วยเหลือพี่น้องเกษตรกรไทย ให้ได้มากที่สุด เพื่อการขับเคลื่อนเศรษฐกิจของประเทศ
วันจันทร์ที่ 14 กันยายน 2563
Treasure Trip ท่องเที่ยวเชิงวัฒนธรรมตามแนวรถไฟฟ้า
--
#ไทยคู่ฟ้าชวนประชาชนและนักท่องเที่ยวสัมผัสวิถีไทยในยุคดิจิทัล เดินทางง่าย ๆ ด้วยแอปพลิเคชั่น “Treasure Trip” ที่กระทรวงวัฒนธรรมร่วมกับภาคเอกชน พัฒนาและจัดทำขึ้น เพื่อนำต้นทุนทางวัฒนธรรมที่มีอยู่มาเพิ่มมูลค่าทางเศรษฐกิจ โดยรวบรวมแหล่งท่องเที่ยวที่เรียกว่าเป็นขุมทรัพย์ทางวัฒนธรรม ทั้งด้านวัฒนธรรมโบราณ วัฒนธรรมร่วมสมัย ด้านประวัติศาสตร์ แหล่งเรียนรู้ พิพิธภัณฑ์ บ้านศิลปิน วัด ร้านอาหาร และสถานที่อื่น ๆ ที่มีทั้งของน่ากิน น่าชม และน่าเที่ยว ที่ตั้งอยู่ในแนวรถไฟฟ้าใต้ดิน MRT และ BTS ซึ่งบางสถานที่นักท่องเที่ยวยังเข้าไม่ถึง
.
ซึ่งแอปพลิเคชันนี้ มีข้อมูลแสดงสถานที่ตั้ง รายละเอียดเส้นทาง อีกทั้งยังวางแผนการท่องเที่ยวด้วยตัวเองในหนึ่งวัน หรือ “one day trip” เพื่ออำนวยความสะดวกให้กับประชาชนและนักท่องเที่ยวใช้เป็นข้อมูลในการเดินทางท่องเที่ยว ซึ่งสถานที่ท่องเที่ยวส่วนใหญ่อยู่ในระยะทางที่ห่างจากสถานีรถไฟฟ้าไม่เกิน 2-3 กิโลเมตร
.
ผู้สนใจที่อยากท่องเที่ยวเชิงวัฒนธรรมตามแนวรถไฟฟ้า สามารถดาวน์โหลดแอปพลิเคชันเพื่อใช้งานได้แล้ว ทั้งระบบปฏิบัติการ iOS และ Android โดยไม่เสียค่าใช้จ่าย
วันจันทร์ที่ 31 สิงหาคม 2563
อนุทิน ผลักดัน “กัญชง” เป็นพืชเศรษฐกิจใหม่ หนุนนวัตกรรมงานวิจัยแปรรูปเป็นผลิตภัณฑ์สุขภาพสร้างรายได้ให้กับคนไทย
รองนายกรัฐมนตรีและรัฐมนตรีว่าการกระทรวงสาธารณสุข ขึ้นเวทีปาฐกถาพิเศษ “กัญชงพืชเศรษฐกิจใหม่ ขับเคลื่อนเศรษฐกิจไทย มั่นคง มั่งคั่ง ยั่งยืน” พร้อมผลักดันนวัตกรรม งานวิจัย ศักยภาพผู้ประกอบการให้ปลูก แปรรูปเป็นผลิตภัณฑ์สุขภาพ ออกสู่ท้องตลาด และส่งออก
รองนายกรัฐมนตรีและรัฐมนตรีว่าการกระทรวงสาธารณสุข ขึ้นเวทีปาฐกถาพิเศษ “กัญชงพืชเศรษฐกิจใหม่ ขับเคลื่อนเศรษฐกิจไทย มั่นคง มั่งคั่ง ยั่งยืน” พร้อมผลักดันนวัตกรรม งานวิจัย ศักยภาพผู้ประกอบการให้ปลูก แปรรูปเป็นผลิตภัณฑ์สุขภาพ ออกสู่ท้องตลาด และส่งออก สร้างรายได้ใหม่ให้กับคนไทย
วันนี้ (31 สิงหาคม 2563) ที่ อิมแพค เอ็กซิบิชั่น ฮอลล์ เมืองทองธานี จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดการประชุมเชิงปฏิบัติการ “พัฒนาศักยภาพผู้ประกอบการและสนับสนุนให้ผู้ประกอบการสามารถปลูก แปรรูปเฮมพ์ (กัญชง) เป็นผลิตภัณฑ์สุขภาพ” และปาฐกถาพิเศษ เรื่อง “กัญชงพืชเศรษฐกิจใหม่ ขับเคลื่อนเศรษฐกิจไทย มั่นคง มั่งคั่ง ยั่งยืน” โดยมี นพ.ไพศาล ดั่นคุ้ม เลขาธิการคณะกรรมการอาหารและยา ผู้บริหารกระทรวงสาธารณสุข วิทยากรผู้ทรงคุณวุฒิ หน่วยงานภาครัฐและเอกชน ผู้ประกอบธุรกิจอุตสาหกรรมที่เกี่ยวข้องกว่า 400 คน ร่วมงาน
นายอนุทินกล่าวว่า รัฐบาลมีนโยบายเร่งด่วนในการส่งเสริมกัญชงเป็นพืชเศรษฐกิจใหม่ของประเทศซึ่งกระทรวงสาธารณสุข ได้ขับเคลื่อนนโยบายผ่านสำนักงานคณะกรรมการอาหารยา มีการออกประกาศกระทรวงสาธารณสุข ยกเว้นสารสกัดจากกัญชงและบางส่วนของพืชกัญชง โดยไม่ต้องถูกควบคุมเป็นยาเสพติดให้โทษประเภท 5 เพื่อให้นำไปใช้ในอุตสาหกรรมการผลิตและแปรรูปเป็นผลิตภัณฑ์ต่าง ๆ รวมถึงผลิตภัณฑ์สุขภาพ ได้แก่ ยา สมุนไพร อาหาร และเครื่องสำอาง มีการจัดทำกฎกระทรวง เรื่อง การขออนุญาตและการอนุญาตผลิต นำเข้า ส่งออก จำหน่ายหรือมีไว้ในครอบครองซึ่งยาเสพติดให้โทษในประเภท 5 เฉพาะกัญชง (Hemp) เพื่อใช้ประโยชน์ ในระดับครัวเรือนและอุตสาหกรรม โดยมีเป้าหมายสำคัญคือ สร้างรายได้ให้แก่เกษตรกร และให้สามารถแข่งขันได้ในตลาดโลกนำรายได้เข้าสู่ประเทศ สำหรับการประชุมครั้งนี้ กระทรวงสาธารณสุขเน้นการสร้างความแข็งแกร่งของผู้ประกอบการ ภาคเกษตรกรรมอุตสาหกรรม สร้างความรู้ความเข้าใจที่ถูกต้องเกี่ยวกับกฎระเบียบหลักเกณฑ์ฉบับใหม่ที่กำลังจะมีผลบังคับใช้ เพื่อส่งเสริมการปลูกและการแปรรูปกัญชงเป็นผลิตภัณฑ์ต่าง ๆ รวมถึงการนำเสนอนวัตกรรมกัญชงจากงานวิจัยสู่การผลิตเชิงพาณิชย์ โดยสร้างความเชื่อมโยงระหว่างเกษตรกร(ต้นน้ำ) ผู้ประกอบธุรกิจ (กลางน้ำและปลายน้ำ) ได้แลกเปลี่ยนแนวคิด มุมมองเพื่อการพัฒนาผลิตภัณฑ์ และการตลาดให้เป็นที่ต้องการในตลาดโลก
นายอนุทินกล่าวต่อว่า ตนมีนโยบายให้ทุกกรม ส่งเสริมและสนับสนุนการนำกัญชาและกัญชงไปใช้ให้เกิดประโยชน์สูงสุดต่อประชาชนที่ผ่านมาได้เปิดโอกาสให้ใช้ประโยชน์จากกัญชาเพื่อการแพทย์เนื่องจากมีสาร THC เด่น ออกฤทธิ์ต่อจิตและประสาทและทำให้เสพติด จึงต้องมีการกำกับดูแลอย่างเข้มข้น มีระบบติดตามและตรวจสอบย้อนกลับ เพื่อป้องกันไม่ให้เกิดปัญหาด้านยาเสพติด ส่วนกัญชงนั้นสนับสนุนให้ใช้ในทางอุตสาหกรรม เนื่องจากมีสาร THC ในปริมาณน้อย แทบไม่มีฤทธิ์ต่อจิตและประสาท มีสาร CBD เด่น มีประโยชน์ในทางการแพทย์และอุตสาหกรรมสุขภาพ และเกือบทุกส่วนของกัญชงสามารถนำไปใช้ประโยชน์ได้ ซึ่งประเทศไทยมีภูมิอากาศและสภาพแวดล้อมที่เหมาะกับการปลูกกัญชง ถือเป็นโอกาสดีที่ประชาชนจะสร้างรายได้ และมีความเป็นอยู่ที่ดีขึ้น
********************************31 สิงหาคม 2563
วันเสาร์ที่ 29 สิงหาคม 2563
‘นฤมล’ เยี่ยมให้กำลังใจกลุ่มผ้าไหมสตรีชนบท จ.ขอนแก่น มุ่งพัฒนาแรงงานสตรี
รัฐมนตรีช่วยว่าการกระทรวงแรงงาน เยือนกลุ่มวิสาหกิจชุมชนผ้าไหมมัดหมี่บ้านหัวฝาย จ.ขอนแก่น มุ่งพัฒนาแรงงานสตรีให้มีคุณภาพชีวิตที่ดี มีความมั่นคงในชีวิต
รัฐมนตรีช่วยว่าการกระทรวงแรงงาน เยือนกลุ่มวิสาหกิจชุมชนผ้าไหมมัดหมี่บ้านหัวฝาย จ.ขอนแก่น มุ่งพัฒนาแรงงานสตรีให้มีคุณภาพชีวิตที่ดี มีความมั่นคงในชีวิต
ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงานพร้อมด้วยดร.ภาคิน สมมิตรธรกุล ผู้ช่วยเลขานุการรัฐมนตรีว่าการกระทรวงแรงงานและผู้บริหารกระทรวงแรงงาน ลงพื้นที่ตรวจเยี่ยมพร้อมให้กำลังใจกลุ่มวิสาหกิจชุมชนผ้าไหมมัดหมี่บ้านหัวฝาย ต.ปอแดง อ.ชนบท จ.ขอนแก่น ซึ่งเป็นกลุ่มวิสาหกิจที่ดําเนินกิจกรรมกลุ่มเกี่ยวกับการทอผ้าไหม ปลูกหม่อน เลี้ยงไหมครบวงจร กิจกรรมปลูกผักปลอดภัย และกิจกรรมแบบผสมผสานตามแนวพระราชดําริ ตามหลักปรัชญาเศรษฐกิจพอเพียง
การดำเนินกิจกรรมของกลุ่ม ได้มีการจัดแบ่งหน้าที่ มีการรวมหุ้นเพื่อนำทุนมาใช้ประกอบกิจการกลุ่ม นอกจากนี้ยังได้รับการสนับสนุนจากหน่วยงานทั้งภาครัฐและเอกชนเป็นอย่างดี มีการสร้างเครือข่ายกับกลุ่มผู้ปลูกหม่อนเลี้ยงไหมในชุมชน ระดับตําบล ระดับอําเภอ ระดับจังหวัด และทางออนไลน์ จนสามารถเพิ่มมูลค่าผลิตภัณฑ์จนมีชื่อเสียงเป็นที่ยอมรับ ซึ่งในอดีตที่ผ่านมา การทอผ้าถือเป็นหน้าที่สำคัญของผู้หญิงชาวอีสาน เพราะจะต้องทอผ้าเพื่อใช้เป็นเครื่องนุ่งห่มในชีวิตประจำวัน ผู้หญิงอีสานต้องเรียนรู้และฝึกหัดการทอผ้ามาตั้งแต่เด็ก จนกลายเป็นส่วนหนึ่งของวิถีชีวิต
ศาสตราจารย์ นฤมลกล่าวว่า กระทรวงแรงงานตระหนักถึงความสำคัญของสตรีทำงานทุกคน เนื่องจากเป็นกำลังสำคัญต่อการสร้างสรรค์สังคมที่ดีทั้งในระดับครอบครัวตลอดไปจนถึงระดับชาติ โดยกระทรวงแรงงานมีความมุ่งมั่นในการส่งเสริมและสนับสนุนให้แรงงานสตรีได้รับการปกป้อง คุ้มครองสิทธิอย่างเท่าเทียมโดยไม่มีการเลือกปฏิบัติ มุ่งพัฒนาแรงงานสตรีให้มีคุณภาพชีวิตที่ดี มีความมั่นคงในชีวิต ตลอดจนรณรงค์สร้างความร่วมมือกับทุกภาคส่วนในการส่งเสริมบทบาทของสตรีทำงาน และความเสมอภาคระหว่างเพศ เพื่อให้สตรีทำงานได้รับการปฏิบัติที่เท่าเทียมและเป็นธรรม ซึ่งจะเป็นกลไกสำคัญต่อการพัฒนาประเทศ ได้อย่างมั่นคงต่อไป จึงขอเชิญชวนผู้ประกอบอาชีพอิสระทุกกลุ่มอาชีพสมัครประกันสังคม มาตรา 40 โดยจะต้องมีอายุไม่ต่ำกว่า 15 ปีบริบูรณ์ และไม่เกิน 65 ปีบริบูรณ์ สามารถทำได้ง่าย เพียงใช้บัตรประชาชนใบเดียว ยื่นเรื่องที่สำนักงานประกันสังคมทั่วประเทศ หรือสมัครที่เคาน์เตอร์เซอร์วิส (7-11) เคาน์เตอร์บิ๊กซี เทสโก้โลตัส หรือเคาน์เตอร์ธนาคาร และสามารถหักผ่านบัญชีเงินฝากธนาคาร โดยฟรีค่าธรรมเนียม
“การส่งเสริมและสนับสนุนให้แรงงานสตรีได้รับการปกป้อง คุ้มครองสิทธิอย่างเท่าเทียมโดยไม่มีการเลือกปฏิบัติ มุ่งพัฒนาแรงงานสตรีให้มีคุณภาพชีวิตที่ดี มีความมั่นคงในชีวิต ตลอดจนรณรงค์สร้างความร่วมมือกับทุกภาคส่วนในการส่งเสริมบทบาทของสตรีทำงาน จะทำให้กลุ่มสตรีได้รับการปฏิบัติที่เท่าเทียมและเป็นธรรม ซึ่งจะเป็นกลไกสำคัญต่อการพัฒนาประเทศ ได้อย่างมั่นคงต่อไป”รมช. แรงงานกล่าวในท้ายสุด
---------------------------------------
วันอังคารที่ 8 กันยายน 2563
ไทยไม่ปิดกั้นการแสดงออก - หนุนสร้างสรรค์
--
#ไทยคู่ฟ้านายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ตามที่ Amnesty International (AI) หรือองค์การนิรโทษกรรมสากล สำนักงานใหญ่ กรุงลอนดอน เชิญชวนสมาชิก นักกิจกรรม และผู้สนับสนุนกว่า 8 ล้านคนทั่วโลก ส่งจดหมายถึงนายกรัฐมนตรี เรียกร้องทางการไทยยกเลิกการตั้งข้อกล่าวหาต่อแกนนำ 31 คน และขอให้ยุติการขัดขวางการร่วมชุมนุมของประชาชน ที่เป็นการปิดกั้นการวิพากษ์วิจารณ์การทำงานของรัฐบาล รวมทั้งขอให้ยกเลิกกฎหมายที่มีเนื้อหากำกวม หรือคลุมเครือ เพื่อเป็นการเคารพ คุ้มครอง สิทธิเสรีภาพในการแสดงออกและการชุมนุมโดยสงบ ซึ่งการรณรงค์นี้จะมีไปถึงวันที่ 21 ตุลาคม 2563 กระทรวงการต่างประเทศได้ชี้แจงว่า>>
.
1. รัฐบาลมิได้ปิดกั้นเสรีภาพในการแสดงออกรวมทั้งการวิพากษ์วิจารณ์รัฐบาล และอนุญาตให้มีการชุมนุมของนักเรียน นักศึกษาและประชาชนหลายครั้งในช่วง 2 เดือนที่ผ่านมาโดยคำนึงถึงความสำคัญของสิทธิในเสรีภาพแห่งการแสดงออกและการชุมนุมโดยสงบ ซึ่งเป็นพื้นฐานสำคัญของสังคมประชาธิปไตย อย่างไรก็ดี การใช้สิทธิและเสรีภาพดังกล่าวต้องดำเนินการภายใต้กฎหมายและต้องเคารพสิทธิและเสรีภาพของผู้อื่นด้วย เพื่อไม่ให้ส่งผลกระทบต่อความสงบเรียบร้อยและความมั่นคงของรัฐ ซึ่งสอดคล้องกับบทบัญญัติของกติการะหว่างประเทศว่าด้วยสิทธิพลเมืองและสิทธิทางการเมือง (International Covenant on Civil and Political Rights: ICCPR) ที่ไทยเป็นภาคี
.
2. รัฐบาลสนับสนุนการใช้เสรีภาพในการแสดงออกที่สร้างสรรค์ ไม่ก้าวร้าวหรือมีลักษณะดูหมิ่นเหยียดหยามผู้อื่น หรือใช้คำพูดที่สร้างความเกลียดชังอันเป็นการละเมิดสิทธิของผู้อื่น รวมทั้งสนับสนุนการแลกเปลี่ยนความคิดเห็นอย่างสร้างสรรค์ โดยเคารพมุมมองของผู้ที่เห็นต่าง
.
3. เจ้าหน้าที่ตำรวจได้ดูแลการชุมนุมให้เป็นไปอย่างสงบเรียบร้อย โดยใช้ความระมัดระวังและหลีกเลี่ยงการใช้ความรุนแรงทุกรูปแบบ ทั้งนี้ เพื่อรักษาความปลอดภัยของผู้เข้าร่วมชุมนุมและประชาชนที่สัญจรในบริเวณโดยรอบที่ชุมนุม สำหรับกรณีการดำเนินคดีผู้ชุมนุมบางรายนั้น เป็นไปตามบทบัญญัติของกฎหมายและพฤติการณ์ของผู้ถูกกล่าวหาที่ละเมิดกฎหมาย โดยไม่มีการเลือกปฏิบัติแต่อย่างใด และผู้ถูกกล่าวหาสามารถต่อสู้คดีตามกระบวนการยุติธรรม ทั้งนี้ สิทธิมนุษยชนขั้นพื้นฐานของผู้ชุมนุมที่ถูกดำเนินคดีจะได้รับการเคารพอย่างเต็มที่ตามรัฐธรรมนูญแห่งราชอาณาจักรไทยและกฎหมายที่เกี่ยวข้อง โดยสอดคล้องกับมาตรฐานสากลและพันธกรณีระหว่างประเทศด้านสิทธิมนุษยชนต่าง ๆ ที่ประเทศไทยเป็นภาคี
วันพฤหัสบดีที่ 10 กันยายน 2563
กระทรวงดิจิทัลฯ ร่วม กสทช.-ไอเอสพี –โอเปอเรเตอร์ บูรณาการเร่งออกมาตรการแก้ปัญหาพนันออนไลน์
กระทรวงดิจิทัลฯ ร่วม กสทช.-ไอเอสพี –โอเปอเรเตอร์ บูรณาการเร่งออกมาตรการแก้ปัญหาพนันออนไลน์
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) แถลงข่าวผลการประชุมหารือแก้ไขปัญหาการพนันออนไลน์ระหว่าง กสทช. กับไอเอสพี และโอเปอเรเตอร์ทุกราย เพื่อหาแนวทางความร่วมมือแก้ปัญหานี้ที่แพร่กระจายอย่างกว้างขวาง โดยเฉพาะในยุคที่การพนันออนไลน์เข้าถึงเหยื่อได้ง่ายขึ้น และสร้างความเสียหายรุนแรงขึ้นผ่านช่องทางเครือข่ายสังคมออนไลน์ ณ อาคารหอประชุมชั้น 2 สำนักงาน กสทช. เมื่อวันที่ 9 กันยายน 2563 กระทรวงดีอีเอส ตระหนักถึงปัญหาการพนันออนไลน์มีผลกระทบมากมาย ทั้งต่อเศรษฐกิจและสังคม รวมถึงสร้างความเดือดร้อนแก่คนในครอบครัว ด้วยเหตุนี้ ได้หารือกับท่าน ผบ.ตร. (พล.ต.อ. จักรทิพย์ ชัยจินดา) และ ผอ.ศปอศ.ตร. (พล.ต.อ.สุวัฒน์ แจ้งยอดสุข) ในการปราบปรามและทำการสืบสวนจนนำไปสู่การจับกุม
โดยรัฐมนตรีฯ กล่าวย้ำว่า “การแก้ไขปัญหาพนันออนไลน์ ต้องมีการบูรณาการเพื่อร่วมกันออกมาตรการในการแก้ไขปัญหา ปัจจุบันการพนันออนไลน์ถือเป็นความผิดตาม พ.ร.บ.การพนัน พ.ศ. 2478 มาตรา 4 ทวิ และผู้ที่ทำการโฆษณาหรือชักชวนผู้อื่นเล่นพนัน มีความผิดตาม พ.ร.บ.การพนัน และมีความผิดตาม พ.ร.บ.ว่าด้วยการกระทำความผิดเกี่ยวกับคอมพิวเตอร์ พ.ศ. 2550 (แก้ไข พ.ศ. 2560) มาตรา 20 (3) อย่างไรก็ตาม เนื่องจากปัจจุบัน พ.ร.บ.คอมพิวเตอร์ฯ ในมาตรา 20 ไม่ได้ให้อำนาจกระทรวงในเรื่องนี้ แต่ระบุให้ต้องมีหน่วยงานอื่นต้องมาแจ้งความก่อน และบทลงโทษต้องใช้กฎหมายอื่นมาประกอบ”
**************
วันจันทร์ที่ 24 สิงหาคม 2563
“กอช. ชวนผู้ประกอบอาชีพอิสระ ออกแบบเงินบำนาญรายเดือนด้วยตนเองผ่านแอป กอช.”
กอช. ชวนสมาชิกและประชาชนผู้ประกอบอาชีพอิสระ ออกแบบเงินบำนาญด้วยตนเอง โดยคำนวณบำนาญ ผ่านแอปพลิเคชัน (Application) กอช. โดยผู้สนใจสามารถดาวน์โหลดได้ผ่านสมาร์ทโฟนทุกระบบ ทั้งแอป สโตร์ (App Store) และเพลย์ สโตร์ (Play Store) เพียงพิมพ์คำค้นหาว่า กอช.
กองทุนการออมแห่งชาติ หรือ กอช. ชวนสมาชิกและประชาชนผู้ประกอบอาชีพอิสระ ออกแบบเงินบำนาญด้วยตนเอง โดยคำนวณบำนาญ ผ่านแอปพลิเคชัน (Application) กอช. โดยผู้สนใจสามารถดาวน์โหลดได้ผ่านสมาร์ทโฟนทุกระบบ ทั้งแอป สโตร์ (App Store) และเพลย์ สโตร์ (Play Store) เพียงพิมพ์คำค้นหาว่า กอช.
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. ชวนสมาชิก และประชาชนผู้ประกอบอาชีพอิสระ ออกแบบเงินบำนาญด้วยตนเองโดย คำนวณบำนาญ ผ่านแอปพลิเคชัน (Application) กอช. เพื่อวางแผนการเงินออมยามเกษียณด้วยตนเอง เมื่ออายุ 60 ปี ต้องการมีเงินบำนาญใช้รายเดือน เดือนละเท่าไร ด้วยขั้นตอนง่ายๆ โดยเข้าแอปพลิเคชัน (Application) กอช. เลือกเมนู “คำนวณบำนาญ” เลือกรูปแบบการคำนวณ ยอดเงินที่ต้องการส่งเงินออมสะสม หรือ ยอดเงินบำนาญที่ต้องการได้รับ กรอกอายุที่เริ่มส่งเงินออมสะสม เลือกรูปแบบการส่งเงินออมสะสมรายเดือน หรือ รายปี หลังจากนั้นกรอกตัวเลขเงินบำนาญที่ต้องการมีเงินใช้รายเดือน กดปุ่มคำนวณ ระบบแอปพลิเคชันจะแสดงจำนวนเงินที่ต้องส่งเงินออมสะสม
ทั้งนี้สมาชิกสามารถเลือกส่งเงินออมสะสมผ่านระบบแอป กอช. หรือรับรหัสไปใช้นำส่งเงินออมผ่านแอปพลิเคชัน ธนาคารได้ 13 ธนาคาร ที่สมาชิกมีบัญชีเงินฝากอยู่ และที่ตู้เอทีเอ็มหรือตู้รับฝากเงินสด ที่สำคัญสมาชิกยังสามารถเข้าแอป กอช. เพื่อดูข้อมูลบัญชีการออมกับ กอช. ของตนเองได้ ทุกที่ ทุกเวลา สำหรับผู้ที่สนใจตรวจสอบสิทธิและคุณสมบัติก่อนการสมัครสมาชิกได้ที่แอปพลิเคชัน “กอช.” หรือ หน่วยรับสมัครสมาชิกใกล้บ้านท่าน อาทิ ที่ว่าการอำเภอทั่วประเทศ สำนักงานคลังจังหวัด สถาบันการเงินชุมชน ตัวแทน กอช. ประจำหมู่บ้าน ธนาคารของรัฐทั้ง 4 แห่ง ได้แก่ ธนาคาร ธ.ก.ส. ธอส. ธนาคารออมสิน และธนาคารกรุงไทย ทุกสาขา รวมทั้งเคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันพุธที่ 9 กันยายน 2563
พันธบัตรออมทรัพย์ ทั้ง 2 รุ่น จำหน่ายหมดแล้ว
ความสำเร็จในการจำหน่ายพันธบัตรออมทรัพย์ 2 รุ่น 2 ช่องทาง 2 อายุ ได้แก่ รุ่นก้าวไปด้วยกันและรุ่นวอลเล็ต สบม.ครั้งที่ 2 ซึ่งจำหน่ายได้ครบวงเงินแล้วเมื่อวันที่ 9 กันยายน 2563
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ (สบน.) เปิดเผยถึงความสำเร็จในการจำหน่ายพันธบัตรออมทรัพย์ 2 รุ่น 2 ช่องทาง 2 อายุ ได้แก่ รุ่นก้าวไปด้วยกันและรุ่นวอลเล็ต สบม.ครั้งที่ 2 ซึ่งจำหน่ายได้ครบวงเงินแล้วเมื่อวันที่ 9 กันยายน 2563 โดยพันธบัตรออมทรัพย์รุ่นก้าวไปด้วยกันเป็นการจำหน่ายผ่าน DLT Bond Platform ที่อำนวยความสะดวกให้ผู้ลงทุนซื้อพันธบัตรได้จากธนาคารตัวแทนจำหน่ายเพียงแห่งเดียวโดยไม่มีการจำกัดวงเงินซื้อต่อธนาคาร ซึ่งได้รับความสนใจจากผู้ลงทุนเป็นอย่างดีโดยประชาชนนิยมซื้อจากสาขาธนาคารด้วยวงเงินเฉลี่ย 3.2 ล้านบาทและมีสัดส่วนการถือครองพันธบัตรของประชาชนร้อยละ 70 ของวงเงินจำหน่าย โดยส่วนใหญ่เป็นผู้ลงทุนวัยทำงานตอนปลายจนถึงวัยหลังเกษียณที่มีอายุประมาณ 80 ปี
สำหรับพันธบัตรออมทรัพย์รุ่นวอลเล็ต สบม. ครั้งที่ 2 มีผู้สนใจลงทุนถึงเกือบ 20,000 รายการ โดยมีผู้ลงทุนอายุตั้งแต่ 15 ปี จนถึงอายุ 99 ปี และลงทุนเริ่มต้นตั้งแต่ 100 บาท และมีวงเงินซื้อเฉลี่ย 333,000 บาทต่อราย ส่วนใหญ่เป็นวัยทำงานตอนต้นจนถึงวัยก่อนเกษียณ ทั้งนี้ มีจำนวนผู้ลงทุนใกล้เคียงกับการจำหน่ายรุ่นก้าวไปด้วยกันที่มีวงเงินสูงกว่าถึง 9 เท่า และมีการกระจายตัวไปยังภูมิภาคต่างๆ ครอบคลุมเกือบทุกจังหวัดทั่วประเทศไทยจึงนับว่าการจำหน่ายในรอบนี้มีการกระจายตัวทั้งในด้านจำนวนผู้ลงทุน อายุผู้ลงทุน วงเงินซื้อเฉลี่ยและถิ่นฐานผู้ลงทุน แสดงถึงความสำเร็จในการนำเทคโนโลยีดิจิทัลมาประยุกต์ใช้กับธุรกรรมทางการเงินที่ผู้ลงทุนสามารถเข้าถึงการลงทุนได้ง่ายด้วยวงเงินที่ต่ำลง และตอบสนองความต้องการของผู้ลงทุนได้เป็นอย่างดี
สบน. ขอขอบคุณประชาชนที่ให้ความสนใจลงทุนพันธบัตรออมทรัพย์ และขอให้ติดตามข่าวสารการจำหน่ายพันธบัตรออมทรัพย์ผ่านเว็บไซต์http://www.pdmo.go.thและ Facebook ของสำนักงานบริหารหนี้สาธารณะ
สำนักพัฒนาตลาดตราสารหนี้ สำนักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307